Valke: Booysen-sage nog nie verby | Maroela Media
Die Valke gaan die appèlhof nader nadat die hooggeregshof in Durban beslis het daar mag nie teen sy besluit om die skorsing van genl.maj. Johan Booysen om te keer, geappelleer word nie.
Brig. Hangwani Mulaudzi, woordvoerder van die Valke, het gesê lt.genl. Berning Ntlemeza, hoof van die Valke, neem kennis van die hooggeregshof se beslissing en dat hy sy regsverteenwoordigers opdrag gegee het om die appèlhof te nader.
Regter Anton van Zyl het Woensdag in die hooggeregshof in Durban gesê daar is geen vooruitsig van 'n suksesvolle appèl teen die vroeëre uitspraak nie.
Die Valke se regsverteenwoordiger, William Mokhari, het aangevoer Van Zyl het nie die reg gehad om oor die saak te besluit nie aangesien dit 'n arbeidsdispuut was en dat Ntlemeza binne sy regte opgetree het om Booysen te skors.
Booysen het ná afloop van die saak gesê hy is tevrede met die uitspraak en het verwag dat dit in sy guns sou wees.
Ntlemeza het verlede week 'n nuwe KwaZulu-Natalse hoof vir die Valke aangestel. Op 'n vraag hieroor het Booysen gesê: "Ek dink nie dit is 'n probleem vir my nie. Dit is 'n probleem vir hulle".
Mulaudzi het gesê Booysen sal geskors bly hangende die aansoek in die appèlhof en dat geen verdere navrae hieroor beantwoord sal word nie.
'Skade aan Cliff se reputasie sy eie toedoen'
Die SA Regstelsel is te geduldig en word misbruik. Onuitputlike bron van inkomste vir Regsverteenwoordigers.
Dit is ni hulle geld ni en verstaan hulle lyk my ook ni Engels. Die uitspraak is mos duidelik.
Dis 'n goeie ding: dit versterk net Booysen se saak verder wanneer die appelhof dieselfde bevinding maak, en dalk die konstitusionele hof daarna.
Booysen moet na die hele storie druk om na sy pos terug te keer. Ntlemeza kan dan aan Booysen se plaasvervanger verduidelik wat verkeerd gegaan het.
Koste word betaal deur belasting betalers en nie valke maw as jul kyk wie betaal belasting in RSA sal jul weet wie betaal vir hierdie appel en behoort jul te weet dat dit net geldmors is. Mense is nie almal bereid om geld te aanvaar om te bedank nie …
Hierdie is die tweede saak teen die gen.majoor. Die eerste het hy ook gewen. Die aanklag gaan oor bedrog van R15,000. wonder nou, waarom is hy aangekla? 1. Dit gaan oor die bedrag (dit was te min om te deel, miskien?) 2, Dit gaan oor sy rang, die posisie is bedoel vir 'n comrade met meer ondervinding van GROOT bedrog (of bedrag) 3. Wit ?